দাগেস্তানের জনসংখ্যার অন্তর্ভুক্ত জাতিগোষ্ঠীগুলোর মধ্যে ব্যাপক বৈচিত্র পরিলক্ষিত হয়। ২০১০ সালের আদমশুমারি অনুযায়ী, দাগেস্তানের জনসংখ্যার ৭৫% হলো উত্তর ককেসীয় জাতিগোষ্ঠীর মানুষ, যার মধ্যে রয়েছে আভার, দারগিন, লেজগিন, লাক, তাবাসারান, এবং চেচেন জাতিগোষ্ঠীর মানুষ। তুর্কিক, কুমিক, আজারবাইজানি এবং নোগাই জাতিগোষ্ঠীর মানুষ সম্মিলিতভাবে মোট জনসংখ্যার ২১% এবং দাগেস্তানে জাতিগতভাবে রাশিয়ান রয়েছে ৩.৬%। অন্যান্য জাতিগোষ্ঠী গুলোর সম্মিলিত জনসংখ্যা প্রজাতন্ত্রের মোট জনসংখ্যার মাত্র ০.৪%।

উল্লেখ্য যে, বিভিন্ন গ্রুপ যেমন, বোটলিখ, আন্ডি, আখভাখ, সেয এবং আরো অন্যান্য দশটি গ্রুপকে ১৯২৬ ও ১৯৩৯ সালের আদমশুমারীতে আভার জাতির অন্তর্ভুক্ত বলে বিবেচনা করা হয়েছে।
দাগেস্তানের স্থানীয় জাতিগুলোকে মোটা দাগে দেখানো হয়েছে।

এই অঞ্চলে আরও প্রায় ৪০টি অতিক্ষুদ্র জনসংখ্যার জাতির মানুষ বসবাস করে। এর মধ্যে রয়েছে হিনুখ, যাদের জনসংখ্যা মাত্র ৪৩৯ জন। এছাড়াও রয়েছে আখভাখ জাতির মানুষ, যারা আদিবাসি ককেসীয় জাতি পরিবারেরই সদস্য। এছাড়াও উল্লেখ করা মতো রয়েছে হুনজিব বা খুঞ্জাল জাতিগোষ্ঠীর মানুষ, যারা দাগেস্তানের অভ্যন্তরীণ মাত্র চারটি মফস্বল শহরে বসবাস করে।

জাতিগোষ্ঠী সমূহ
জলবায়ু
অর্থনীতি
হ্রদ